8. ΑΝΑΓΚΑΣΤΙΚΟΣ ΝΟΜΟΣ της 2/5 Νοεμ. 1935 (ΦΕΚ Α' 525) Περί αναγκαστικής απαλλοτριώσεως ακινήτων προς ίδρυσιν Δημοσίων, Δημοτικών και αγαθοεργών εν γένει Θεραπευτηρίων πάσης φύσεως ως και καταστημάτων προληπτικής ιατρικής ή προς επέκτασιν του χώρου των ήδη λειτουργούντων τοιούτων. Άρθρ.1.-1.Επιτρέπεται, όπως δι’ αποφάσεως του Υφυπουργού Κρατικής Υγιεινής και Αντιλήψεως δημοσιευομένης εις την Εφημερίδα της Κυβερνήσεως απαλλοτριώνται αναγκαστικώς ακίνητα προς ανέγερσιν ή ίδρυσιν Δημοσίων, Δημοτικών και αγαθοεργών εν γένει Θεραπευτηρίων πάσης φύσεως ως και καταστημάτων προληπτικής ιατρικής ή προς επέκτασιν του χώρου των ήδη λειτουργούντων τοιούτων ή εποικισμόν νοσούντων χρονίως. Εφ’ όσον ο εποικισμός ούτος λαμβάνει την μορφήν συνοικισμού, η έγκρισις αυτού υπάγεται εις τας σχετικάς διατάξεις του Υπουργείου Συγκοινωνίας. 2.Η ως άνω απόφασις αναφέρεται εις διάγραμμα καθορίζον την απαλλοτριωτέαν περιοχήν και τεθεωρημένην από τον Υφυπουργόν της Κρατικής Υγιεινής και Αντιλήψεως, αποτελεί δε αναγνώρισιν της δημοσίας ανάγκης ή ωφελείας δια την απαλλοτρίωσιν, μη απαιτουμένης προς τούτο οιασδήποτε άλλης πράξεως. Άρθρ.2.-1.Τα της διαδικασίας και αποζημιώσεως της κατά τα άνω αναγκαστικής απαλλοτριώσεως ρυθμίζονται κατά τας διατάξεις των άρθρ. 2, 3, 4 και 5 του Νόμ. ΓπΝΑ' ως ούτος ηρμηνεύθη αυθεντικώς υπό του Νόμ. 103 του 1913 και του από 12/21 Μαΐου 1923 Ν.Δ/τος «περί ερμηνείας και συμπληρώσεως των γενικών περί αναγκαστικής απαλλοτριώσεως διατάξεων νόμων. 2.Εν περιπτώσει επειγούσης ανάγκης κατά την ως άνω διδικασίαν, εφαρμόζονται αι διατάξεις του άρθρ. 34 πρώτη πρότασις παρ. 5 του από 17 Ιουλ. 1924 Ν.Δ/τος περί σχεδίων πόλεων κλπ. Το επείγον της ανάγκης αναγνωρίζει ο επί της Υγιεινής κλπ. Υφυπουργός εν τη κατά το προηγούμενον άρθρον παρ. 1 του παρόντος αποφάσει του. Άρθρ.3.-1.Εάν ο απαλλοτριωτέος χώρος είναι κατά τας περί σχεδίων πόλεων διατάξεις οικοδομήσιμος η έκδοσις της κατά το άρθρ. 1 του παρόντος αποφάσεως αναστέλλει επί εξάμηνον άνευ οιασδήποτε άλλης διατυπώσεως τας εν αυτώ οικοδομικάς εργασίας. Το παρόν Ν.Δ/μα, ούτινος η δημοσίευσις και εκτέλεσις ανατίθεται εις τον επί της Κρατικής Υγιεινής και Αντιλήψεως Υφυπουργόν, ισχύει από της δημοσιεύσεώς του εις την Εφημερίδα της Κυβερνήσεως, θέλει δε υποβληθή προς κύρωσιν εις την μέλλουσαν να συνέλθη Εθνοσυνέλευσιν. 